CELEX: 32021R1532
Language: hu
Date: 2021-09-17 00:00:00
Title: A Bizottság (EU) 2021/1532 rendelete (2021. szeptember 17.) az 1334/2008/EK európai parlamenti és tanácsi rendelet I. mellékletének a 3-(1-[(3,5-dimetilizoxazol-4-il)metil]-1H-pirazol-4-il)-1-(3-hidroxibenzil)-imidazolidin-2,4-dionnak az aromaanyagok uniós listájára történő felvétele tekintetében történő módosításáról (EGT-vonatkozású szöveg)

2021.9.20.   
               
               
                  HU
               
               
                  Az Európai Unió Hivatalos Lapja
               
               
                  L 330/69
               
            
         A BIZOTTSÁG (EU) 2021/1532 RENDELETE
         (2021. szeptember 17.)
         az 1334/2008/EK európai parlamenti és tanácsi rendelet I. mellékletének a 3-(1-[(3,5-dimetilizoxazol-4-il)metil]-1H-pirazol-4-il)-1-(3-hidroxibenzil)-imidazolidin-2,4-dionnak az aromaanyagok uniós listájára történő felvétele tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszerekben és azok felületén használható aromákról és egyes, aroma tulajdonságokkal rendelkező élelmiszer-összetevőkről, valamint az 1601/91/EGK tanácsi rendelet, a 2232/96/EK és a 110/2008/EK rendelet, valamint a 2000/13/EK irányelv módosításáról szóló, 2008. december 16-i 1334/2008/EK európai parlamenti és tanácsi rendeletre (1) és különösen annak 11. cikke (3) bekezdésére,
         tekintettel az élelmiszer-adalékanyagok, az élelmiszerenzimek és az élelmiszer-aromák egységes engedélyezési eljárásának létrehozásáról szóló, 2008. december 16-i 1331/2008/EK európai parlamenti és tanácsi rendeletre (2) és különösen annak 7. cikke (5) bekezdésére,
         mivel:
         
                     (1)
                  
                  
                     Az 1334/2008/EK rendelet I. melléklete létrehozza az élelmiszerekben és azok felületén történő használatra engedélyezett aromaanyagok és alapanyagok uniós listáját, és meghatározza ezen anyagok felhasználási feltételeit.
                  
               
                     (2)
                  
                  
                     A 872/2012/EU bizottsági végrehajtási rendelet (3) elfogadta az aromaanyagok listáját, és e listát beillesztette az 1334/2008/EK rendelet I. mellékletének A. részébe.
                  
               
                     (3)
                  
                  
                     A lista naprakésszé tétele – az 1331/2008/EK rendelet 3. cikkének (1) bekezdésben említett egységes eljárás révén – vagy a Bizottság kezdeményezésére, vagy valamely tagállam vagy érdekelt fél kérelmére történhet.
                  
               
                     (4)
                  
                  
                     2012. augusztus 10-én kérelmet nyújtottak be a Bizottsághoz abból a célból, hogy engedélyezze a 3-(1-[(3,5-dimetilizoxazol-4-il)metil]-1H-pirazol-4-il)-1-(3-hidroxibenzil)-imidazolidin-2,4-dion (FL-szám: 16.127) aromaanyagként történő felhasználását különböző, az aromák és alapanyagok uniós listájának számos élelmiszer-kategóriájába tartozó élelmiszerekben. A Bizottság értesítette az Európai Élelmiszerbiztonsági Hatóságot (a továbbiakban: Hatóság) a kérelemről, és kikérte annak véleményét. A kérelmet a Bizottság az 1331/2008/EK rendelet 4. cikkének megfelelően hozzáférhetővé tette a tagállamok számára is.
                  
               
                     (5)
                  
                  
                     A Hatóság 2016. június 21-én elfogadott véleményében (4) értékelte a 16.127 FL-számú anyag biztonságosságát, és arra a következtetésre jutott, hogy annak használata nem vet fel biztonsági aggályokat, amennyiben az a különböző élelmiszer-kategóriákba tartozó élelmiszerek tekintetében meghatározott szintekre korlátozódik. A Hatóság megjegyezte továbbá, hogy ez az anyag aromamódosító tulajdonságokkal rendelkezik.
                  
               
                     (6)
                  
                  
                     mivel a 16.127 FL-számú anyag aromaanyagként való, a meghatározott felhasználási feltételek mellett történő használata nem vet fel biztonsági aggályokat, és várhatóan nem vezeti félre a fogyasztót, az ilyen felhasználást a Hatóság véleményének fényében helyénvaló engedélyezni.
                  
               
                     (7)
                  
                  
                     Az 1334/2008/EK rendelet I. mellékletének A. részét ezért ennek megfelelően módosítani kell.
                  
               
                     (8)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1334/2008/EK rendelet I. mellékletének A. része e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. szeptember 17-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 354., 2008.12.31., 34. o.
         
         
            (2)  HL L 354., 2008.12.31., 1. o.
         
         
            (3)  A Bizottság 872/2012/EU végrehajtási rendelete (2012. október 1.) az aromaanyagoknak a 2232/96/EK európai parlamenti és tanácsi rendeletben előírt listája elfogadásáról, a listának az 1334/2008/EK európai parlamenti és tanácsi rendelet I. mellékletébe való beillesztéséről, valamint az 1565/2000/EK bizottsági rendelet és az 1999/217/EK bizottsági határozat hatályon kívül helyezéséről (HL L 267., 2012.10.2., 1. o.).
         
            (4)  EFSA Journal 2016;14(7):4334.
      
      
         
            MELLÉKLET
            Az 1334/2008/EK rendelet I. melléklete A. része 2. szakaszának 1. táblázata az 16.126 számú bejegyzés után az 16.127 FL-számú anyagra vonatkozó következő bejegyzéssel egészül ki:
            
               
                           „16.127
                        
                        
                           3-(1-[(3,5-dimetilizoxazol-4-il)metil]-1H-pirazol-4-il)-1-(3-hidroxibenzil)-imidazolidin-2,4-dion
                        
                        
                           1119831-25-2
                        
                        
                           2161
                        
                        
                            
                        
                        
                           Legalább 99 %, teszt (HPLC/UV).
                        
                        
                           Az aromaanyagként való felhasználásra vonatkozó korlátozások:
                           
                                        
                                    
                                    
                                       Az 1.4. kategóriában: legfeljebb 4 mg/kg.
                                    
                                 
                                        
                                    
                                    
                                       Az 1.8. kategóriában: legfeljebb 8 mg/kg.
                                    
                                 
                                        
                                    
                                    
                                       A 3. kategóriában: legfeljebb 4 mg/kg.
                                    
                                 
                                        
                                    
                                    
                                       Az 5.1. kategóriában: legfeljebb 15 mg/kg.
                                    
                                 
                                        
                                    
                                    
                                       Az 5.2. kategóriában: legfeljebb 16 mg/kg.
                                    
                                 
                                        
                                    
                                    
                                       Az 5.3. kategóriában: legfeljebb 30 mg/kg.
                                    
                                 
                                        
                                    
                                    
                                       Az 5.4. kategóriában: legfeljebb 15 mg/kg.
                                    
                                 
                                        
                                    
                                    
                                       A 6.3. kategóriában: legfeljebb 25 mg/kg.
                                    
                                 
                                        
                                    
                                    
                                       A 12.1. kategóriában: legfeljebb 75 mg/kg.
                                    
                                 
                                        
                                    
                                    
                                       A 12.2. kategóriában: legfeljebb 100 mg/kg.
                                    
                                 
                                        
                                    
                                    
                                       A 12.3. kategóriában: legfeljebb 25 mg/kg.
                                    
                                 
                                        
                                    
                                    
                                       A 12.4. kategóriában: legfeljebb 25 mg/kg.
                                    
                                 
                                        
                                    
                                    
                                       A 12.5. kategóriában: legfeljebb 4 mg/kg.
                                    
                                 
                                        
                                    
                                    
                                       A 13.2. kategóriában: legfeljebb 4 mg/kg.
                                    
                                 
                                        
                                    
                                    
                                       A 13.3. kategóriában: legfeljebb 4 mg/kg.
                                    
                                 
                                        
                                    
                                    
                                       A 14.1.4. kategóriában: legfeljebb 4 mg/l (kizárólag tejalapú italok esetében).
                                    
                                 
                                        
                                    
                                    
                                       A 14.1.5. kategóriában: legfeljebb 8 mg/kg.
                                    
                                 
                                        
                                    
                                    
                                       A 15.1. kategóriában: legfeljebb 20 mg/kg.
                                    
                                 
                                        
                                    
                                    
                                       A 16. kategóriában: legfeljebb 4 mg/l (kizárólag tejalapú desszertek esetében).
                                    
                                 
                        
                            
                        
                        
                           EFSA”